**Муниципальное общеобразовательное учреждение**

 **«Начальная школа-детский сад» с.п. Куба-Таба**

**Баксанского муниципального района Кабардино-Балкарской Республики**

Муниципальный семинар к году семьи

в МОУ НШДС с.п.Куба-Таба

на тему «ЗИ ЛЬАБЖЬЭ БЫДЭМ И КЬУЭПСЫР ЛЬЭЩЩ,

ЗИ НЭХЬЫЖЬ ЩАПХЬЭМ И Щ1ЭБЛЭР 1УЩЩ»

Составили : Берхамова Р.С., Пшихачева Х.Х.

ЗИ ЛЬАБЖЬЭ БЫДЭМ И КЬУЭПСЫР ЛЬЭЩЩ,

ЗИ НЭХЬЫЖЬ ЩАПХЬЭМ И Щ1ЭБЛЭР 1УЩЩ

Езыгьэк1уэк1хэр Бырхьэмхэ Р.С., Пщыхьэщ1э Х.Х.

1. усакIуэ Бэвокъуэ Оксанэ итха усэ

Кьеджэнут Тохъутэмыщ С.

Си псэм и хэщIапIэу, си унагъуэ!
Уэр нэхъ лъапIэ сэ къысхуэмыгъуэт!
Дыздытету докIуэр дэ зы лъагъуэ,
Сыт къэмыхъуми, псори дызэкъуэтщ!

ФIыр дыгуфIэу дэ здыдогуэшыфыр,
Iейми дызэгъусэу дыпэщIэтщ,
Насып вагъуэр ди щхьэщыгу щобжьыфIэр,
Ар тхъумэну сыт щыгъуи дыхэтщ!

ПщIэ, нэмысу ди зэхуакум дэлъыр
Хэхъуэ фIэкI, хэмыщIу сэ къысфIощI.
Си унагъуэ – уэрщ къару схэзылъхьэр,
Уэ ппэIэщIэ сыхъум гур сфIыхощI.

Си псэм и хэщIапIэу, си унагъуэ!
Сэ уи гугъу хуэсщIынут Дуней псом!
Уи фIылъагъуныгъэр гум щогъагъэр,
Гъатхэ мыухыжу хохьэр псэм!

Вед.

Хъуэхъур дибэу, дыбагъуэу,
Губгъуэу диlэр бэвылъэу,
Лъэуджыджэ тхэмыту,
lей тхэтыныр ди жагъуэу,
Ди жагъуэгъухэр зэгуэпу,
Ди япэ идгъэщ щымыlэу,
Ди фlыгъуэр здэдгуэшу,
Гукъеяуэр здэтшэчу.
Дищl бэвылъэр темыкlыу,
Ди пщащэхэр щlыкlафlэу,
Ди щlалэфlхэр лlы хахуэу,
Ди lуэху дэна ямыщlу,
«lуэху щlэн» жаlэм къэжану,
Пэрытыныр и хьэлу,
Хьэгъуэлlыгъуэр яублэу,
Бланэм хуэдэу къарууфlэу,
Мафlэм хуэдэу къэмыскlэу,
Ди щlэблэр ефlакlуэу,
Ди нэхъыжьхэр тхуэузыншэу,
Фlыгъуэ дыщымыщlэу,
Хъугъуэфlыгъуэхэр ди бащэу –
Илъэсищэ диугьащ1э!

 В. 1.-Фи махуэ фIыуэ ди хьэщIэ лъапIэхэ! Ди гуапэу фыкъыдогъэблагъэ нобэрей зэIущэм.

Фыкъеблагъэ ,зи бзэр псэм пэзыщ1у
Зи тхыдэжьыр зыгъэлъап1э псори,

Щ1эныгьэм щек1уэк1 зэхъуэк1ыныгьэхэм кьыгуэхып1э имы1эу епхащ щ1эуэ еджэныгьэм кьыхыхьэхэр. Зэрытщ1эщи иджыпсту гульытэшхуэ хуащ1 абыхэм егьэджак1уэхэм. Сытк1э сабийр дэхьэха хъун, сыт щ1эщыгъуэу егьэджэныгьэм кьыхэльхьапхъэр?

Сыт хуэдэ лъэгап1э нэмысами ц1ыхум и кьежьап1эр и унагьуэрщ, и лъэпкьырщ и жылэрщ, и хэкурщ. А псом япэ ит унагьуэращ лъэ быдэк1э гъащ1эм ухэзыгьэувэри, узыщ1эхъуэпсым утригьэгушхуэу уи щ1ыбагь кьыдэтри.

Фэ зэрыфщ1эщи 2024 гьэр УНАГЬУЭМ и гьэщ. Дэ мурад тщ1ащ абы теухуауэ зэхьэзехуэшхуэ едгьэк1уэк1ыну .

В.2. – Нобэрей ди зэ1ущ1эм кьытхуеблэгъащ къуажэм щыпсэу, жылэм и псэуныгьэр еф1эк1уэным хэлъхьэныгьэ хуэзыщ1, лэжьыгьэм, творчеством, спортым, сабийхэр гьэсэным ехъул1эныгьэхэр щызи1э унагьуэхэр. Абыхэм ящыщщ

К1асэ Азэмэт и унагьуэр , Тохъутэмыщ Мухьэмэд и унагьуэр , Щокъуий и унагьуэр .

Фэдгьэц1ыхуну дыхуейщ нобэ ди хьэщ1э льап1э - кьэхутак1уэ гупри (Жюри)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ди махуэшхуэр къызэIутхынщ кьафэмк1э гьэсак1уэ Лыджыдэ Эльдар и сабий гупымк1э . 1эгуауэк1э кьыдогьэблагьэ.

Дэтхэнэ зы льэпкьми ижь ижьыж льандэрэ пщ1э хуащ1у кьок1уэк1 ц1ыху губзыгьэм, ущияк1уэм, унагьуэ зэгуры1уэм. Апхуэдэ унагьуэщ нобэ кьытхуеблэгьахэр.

Аращи, иджыпсту зэпеуэм хэтыну адыгэ унагьуэхэм ди утыкур яхузэ1удох. Зывгьэпсэху, фыгушы1э, ди адыгэбзэм и дахагьэр шэрыуагьэр зэхэфщ1э.

Зэпеуэ кьэск1э кьэхутак1уэхэм бжыгьэ ягьэувынущ 1 м щыщ1эдзауэ 10 нэс. Зэпеуэм щ1эдмыдзэ щ1ык1э пхъэидзэ дывгьэщ1.

1 ЯПЭ ЗЭПЕУЭ «ДЫЗЭРЫВГЬЭЦ1ЫХУ»

Адэк1э ди джэгу зэпеуэм щ1ыдодзэ.

 Унагьуэ кьэск1э зыкьыдагьэц1ыху, пхьэидзэм ипкь итк1э зэк1эльык1уэу.

В. Фыпсэухэ, икъук1э дахэу зыкьэдвгьэц1ыхуащ. Ди гуапэщ. Кьэхутак1уэхэм бжыгьэр ягьэув, унагьуэхэм кьык1эльык1уэ зэпеуэхэм зыхуагьэхьэзыр.

2. ЕТ1УАНЭ ЗЭПЕУЭ «ЗЭДЗЭК1»

Урыс псальэхэр адыгэбзэк1э зэдзэк1ын, псалъэхэм я мыхьэнэхэр нэхъ тэмэму зыщIэмкIэ зэпеуэныгъэщ. Урыс псальэхэр фи 1энэхэм тельщ. Дакьикьищ фи1эщ. Щ1ыдодзэ

    магнит –Малъхъэдис

    пример -щапхъэ

    свежий ветер - акъужь

    хозяин(тот, у кого на ходишься в гостях) - бысым

 ковёр  - алэрыбгъу

   бублик -хьэлыгъуанэ

   звезда- вагъуэ

    подарок - саугъэт

 минута   -дакъикъэ

 радуга -

 Розовый-

 черепаха -

 Синий-

 малина-

 Серый-

 Семечки подсолнуха -

 Копченый сыр-

 Творог-

 Глазунья в сметане-

 Мясо в соусе-

 Слоеный хлеб сладкий-

Псоми нагьэсащ. Кьэхутак1уэхэм бжыгьэхэр явгьэувынущ.

Ди гуапэу утыкур хуит худощ1 сабий губзыгьэ¸сабий 1ущ нэхьыжь гупым щ1эс Пщыхьэщ1эхэ Марьям.

Марьям фи пащхьэ кьрильхьэнущ адыгэбзэк1э 1эпкьлъэпкьхэр.

 3 ЕЩАНЭ ЗЭПЕУЭ . «Псалъэжь зэпеуэ».

Псалъэжьхэр махуэ къэс бзэм къыщагъэсэбэп. Абыхэм бзэр къулей, шэрыуэ ящI. Псалъэжьхэр я ухуэкIэкIэ кIэщIщ, ауэ я мыхьэнэк1э куущ, гъащIэр кIыхьщ.

Ди адыгэ псалъэжьхэр гъэхуащ, гурыхуэщ, зэщ1экъуащ, зэк1ужщ. Хэбдзыни хэплъхьэни хэлъкъым. Псалъэжьхэм гъащ1эр лъэныкъуэ куэдк1э къагъэлъагъуэ: хабзэм, ущииныгъэм, гъэсэныгъэм, щ1эныгъэм нэгъуэщ1 куэдми. Аращи дедэ1уэнщ.

Фи 1энэхэм тель псальэхэр зэрек1ум хуэдэу зэпывгьэувэурэ кьыхэфщ1ык1ын хуейщ псальэжь.

Хъарзынэу ещанэ зэпеуэри зэф1эк1ащ . Кьэхутак1уэхэм дынывольэ1у бжыгьэхэр вгьэувыну.

4. ЕПЛЬАНЭ ЗЭПЕУЭ « Хэт нэхъыф1у иц1ыхурэ и сабийр?»

Дэтхэнэ адэ-анэми и быныр ф1ы дыдэу иц1ыхуу кьыщохьу. Фэри апхуэдэу кьэфльытэу кьыщ1эк1ынщ.

Дэ упщ1эр фыдотри фэ жэуап кьыдывот. Фи жэуапхэр пэжрэ пц1ырэ кьыдопщытэ сабийм и жэуапхэм зэгьусэу допльыжри (видео сабийхэм я жэуапхэр )

Сыт хуэдэ шхын нэхь ф1эф1 дыдэр фи сабийм?

Сыт узэрыджэгу хьэпщыпъхэм нэхь ф1эф1ыр?
Сыт хуэдэ таурыхь нэхь ф1эф1ыр?
Сыт хуэдэ псэущхьэ нэхь ф1эф1ыр?
Хэт нэхьыбэрэ дэджэгур фи сабийм?
Хэт нэхь ныбжьэгъуу и1эр?
Ин хъумэ хэт хъуну хуей фи сабийр?
Сыт хуэдэ саугьэт кьратыну зыхуейр?

Сыт анэм нэхь и жагьуэ хъууэ кьыщыхъу сабийм?

Ахъшэ куэду кьигьуэтмэ сыту п1эрэ ищ1энур ?

Епл1анэ зэпеуэм и бжыгьэхэр кьэхутак1уэхэя ягьэувыху, дигуапэу зы уэрэд вжет1энщ.

(УЭРЭД «КЬАФЭЖЬ»)

5. ЕТХУАНЭ ЗЭПЕУЭ Ди  къык1элъык1уэ 1ыхьэм зэреджэр **«Адыгэбзэр мэбзэрабзэ»,** псынщ1эрыпсалъэк1э фызэпеуэну аращ.

 Ди джэгу зэпеуэр щIэдгъэхуэбжьэнщ жызоIэр. АбыкIэ дэ сэбэп къытхуэхъуфынущ псынщIэрыпсалъэ зэпеуэр.

Псын- щ1эрыпсалъхэр куэдрэ къэзыгъэсэбэпым и бзэр псалъэк1эм нэхъ «хуэкъута» мэхъу, зеужь; къэпсэлъык1э гугъум и ужьк1э къызэджэнур тынш къыщохъу. Псынщ1эрыпсалъэхэр щ1алэгъуалэм куэду ящ1эу щытащ. Пщыхьэщхьэхэр абык1э зэпеуэу ягъак1уэрт. Псынщ1эрыпсалъэхэр къытебгъэзэжурэ, т1эу-щэ жы1эн хуейщ

Зэщхьэгъусэхэр чэзууэ хъуржыным фыкьи1эбэ тхэлъымпIэ напэ зэрыз кьыхэфх. Абы ит псынщIэрыпсалъэхэр Iэмал зэриIэкIэ нэхъ псынщIэу къыжыфIэ.

1.     Iэпхъуалъэ фIыцIэ, псырылъэ цIу

Псырылъэ фIыцIэ, Iэпхъуалъэ цIу.

Е семышу сезэша?
Е сешауэ сызэша?

1. Лэныстэ-мастэ, къэбыстэ пIастэ.

Пыжь пызу пыту иту щыту жыг,пыжь пызу пыту щыту жыг.

1. Бадэ бадзэ къеубыдыр, Бадэ бадзэм иреудыр.

Мыщэр пэщащэу мыщэхупщейм дэпщейри нэхущым къепщыхыжащ.

6.ЕХАНЭ ЗЭПЕУЭ.

Мы зэпеуэр унагьуэхэм нэхь льап1э дыдэу я1эхэм ейщ. Ар ди сабийхэращ. Мы джэгук1эм куэдрэ дыджэгуащ ц1ык1ухэ, фщ1эжрэ?

 Чын джэрэзур догьэк1эрахьуэ, ар кьыздэувы1ам деж тель упщ1эхэм жэуап кьефтын хуейщ. Кьэхутак1уэхэм дэтхэнэ жэуап пэжми зы бжыгьэ хуагьэувынущ.

 "Нэхъыжь зымыгъэлъапIэм и щхьэ лъапIэгъуэ ихуэкъым", - жаIэ адыгэм. Нэхъыжьхэмрэ нэхъыщIэхэмрэ яку зэхуилъ хабзэм теухуащ ди къыкIэлъыкIуэ тепльэгъуэр .

1. Нэхъыжь ухуэзамэ, цIыхухъуми, бзылъхугъэми уэ нэхъапэ фIэхъус епхын хуейщ. (Адыгэ фIэхъус епхын хуейщ, Iэубыдыныр хабзэм хэткъым, ауэ Iэубыдым теухуауэ пщIэн хуейщ: нэхъыжьми бзылъхугъэми уэ нэхъапэ уи Iэр пший зэрымыхъунур. Iэр къишиинумэ хуитыр нэхъыжьырщ е бзылъхугъэрщ).

2. Ущысу нэхъыжь къыщIыхьамэ,  укъэтэджын хуейщ. Нэхъыжьыр тIысу уэ уимыгъэтIысауэ утIысыныр емыкIущ. Нэхъыжьыр ныбжькIэ упэжыжьэу щытмэ, ущхьэщытын хуейщ.

3. Нэхъыжь щыту нэхъыщIэ щыскъым. Уэрам тетIысхьэпIэм утесу нэхъыжь блэкIмэ, укъэтэджын хуейщ.

4. Нэхъыжь блэкIыу нэхъыщIэхэм щIыкIейуэ защIу, ину псалъэу, кIийуэ, дыхьэшхыу екIукъым.Пщыгъупщэн хуейкъым, жьы хъуахэм псалъэмакъышхуэ, Iауэлъэуэшхуэр зэрыфIэмыфIыр.

5. Нэхъыжь и гъуэгу зыпаупщIыркъым. Нэхъыжьыр гъунэгъу къэхъуамэ, укъэувыIэу, ар блэкIыху упэплъэн  хуейщ.

6. Нэхъыжьым и пащхьэ ущиткIэ зыпIуантIэ зыпшантIэу, уи Iэхэр уи жыпым илъу, уи лъакъуэ зытебдзэу, уи щхьэ уетIэхъу, жвачкэ бгъэныщкIуу, тутын уефэу зебгъэлэгъуныр емыкIушхуэщ.

7. Нэхъыжь щыту псалъэр кIыхь ящIкъым.

8.НэхъыщIэр нэхъыжь кIуэм кIэлъыджэркъым, лъэщIохьэ, къегъэувыIэри, итIанэ жриIэну зыхуеяр жреIэ.

9. Нэхъыжь и гъусэу укIуэмэ, и сэмэгурабгъумкIэ уувын хуейщ, уи ижьырабгъумкIэ нэхъыжьыр щыту.

10. Нэхъыжьым  зыгуэр жепIэн хуей хъумэ: "Уи нэмыс нэхъ лъагъэ ухъу! Хуит сыкъэпщIмэ зы псалъэ жысIэнт (е щIызгъуэнт)", - жыбоIэри, хуит уащIмэ, уопсалъэ.

11.Унэми, губгъуэми, псыхъуэми, мэзми жьантIапIэ иIэщ. Iэнэ ущыпэрытIысхьэкIэ, гуп ухэтмэ, хуабжьу ухуэсакъын хуейщ пхуэмыфащэ тIысыпIэ узэрымытIысынум. "ЖьантIакIуэу ущымыт" - жаIэ адыгэм.

12. Нэхъыжьыр хьэщIэмэ, и закъуэ бгъэшхэныр емыкIущ. Ауэ абы и ныбжьым емыкIу дэтIыскъым. ДэтIысын унагъуэм имысмэ, гъунэгъу е хьэблэм щыщ нэхъыжь кърагъэблагъэри, дагъэтIыс.

Апхуэдэу хабзэр фIыуэ зыщIэхэм убыдыпIэфI гъащэм щаубыдыну къысфощI. Къэнэжар зы мащэщ хабзэ зэвгъэщIар фи гъащIэм къыщывгъсэбэп. Утыкур хуит яхузощI ди къафакIуэхэм. «ЩIалэ къафэ»

Нэхъыжь блэк1ым сыкъоувы1э,

Зэпызупщ1ыркъым и гъуэгу.

Ар блэк1ыхук1э блэк1 симы1э.

Хабзэм хъурэ удэджэгу!

Дади нани я т1ысып1э

Жьант1эм сык1уэу сымыт1ыс.

Симыт1ысхьэ я гъуэлъып1эм,

Яхузощ1ыр пщ1э, нэмыс.

Лъэпкъым щхьэузыхь сыхухъуи.

Ц1ыху узыщ1ыр хабзэращ.

Сощ1э ф1ыуэ, жьы сыщыхъум

Згъуэтыжыныр, нобэ сщ1арщ.

7 ЕБЛАНЭ ЗЭПЕУЭ «АДЫГЭ РЕБУС»

Мы зэпеуэм фигьэгупсысэнущ. Быдэу фепль фегупсыси ит1анэ жэуап кьэфт

8.ЕЯНЭ ЗЭПЕУЭ. «Кьэщ1эрей и 1ыхьэ».

Фи 1энэхэм тельщ кьуажэхьым хуэдэу зэхэльу упщ1э итыу тхыльымп1э.

Упщ1эм сурэт игьусэщ, жэуап зыбжанэ хьэзуру итщ. Фэ жэуап пэжыр кьывотхьыхь. Щ1ыдодзэ.

 Ц1ыху гъэсэныр сыт щыгъуи адыгэхэм 1уэхушхуэу, щ1ыхь зыпылъ 1уэхуу, ялъытэр. Дэ ди къалэнщ лъэпкъым къыхэхъуэ дэтхэнэ сабийми ц1ыху нэс къыхэтщ1ык1ыну. Ц1ыхум гъащ1эм щиубыдыну увып1эр елъытащ абы игъуэта гъэсэныгъэм.

 Адыгагъэ, ц1ыхугъэ, адыгэ напэ, ек1у, емык1у жыхуэт1эхэр ф1ыуэ зэхащ1ык1ыу, я адэ-анэм пщ1э хуащ1ыфу, я лъэпкъым хуагъэфащэ хъунумрэ мыхъунумрэ зэхагъэк1ыфу ди сабийхэр къэгъэтэджыныр адэ-анэхэми, егъэджак1уэхэми – дэтхэнэ балигъми ди къалэн нэхъыщхьэщ.

Абы ехьэл1ауэ ди еджак1уэ ц1ык1ухэм зы тепльэгьуэ дахэ фагьэльэгьунущ.

9. ЕБГЪУАНЭ ЗЭПЕУЭ

Ц1ЫХУХЪУ ЗЭПЕУЭ

-Хэт Нартхэм жылэ кьахуэзыхьыжар, маф1э кьахуэзыхьар?

-Сосрыкьуэ и шым и ц1эр хэт?

-Адыгэ ц1ыхухьу фащэм щыщу бгьэгу тедам зэреджэр сыт? Зек1уэ щык1уэк1э удз хьущъьуэ, 1уданэ, лы гьэгьуа иральхьэ.

-Адыгэ ц1ыхухъу фащэм щыщ, кьамэр пащ1э. Сыт зэреджэр?

-Чынтыр зи ныкъуэкъуэгъукIэ йоджэ, «и шабзащхьэ мэзышхуэ хуэдэщ, и дамэ ижьым дыгъэр къыщопс, и дамэ сэмэгум уэсыр къыщос» -(Бэдынокъуэ)

- Нартхэ я гъукIэщ, , нартхэ гъубжэ яхуищIащ, **(Лъэпщ** )

10. Епщ1анэ зэпеуэр унэ лэжьыгьэу щытащ.

 Ди унэ гуащэхэм адыгэ шхыныгьуэ иджырей зэманым дек1уу, сабийхэри дихьэхыу, балигъхэми яф1эф1у, гьэхьэзырауэ къахьын хуеящ.

**Ди хьэщ1э лъап1эхэр нобэ едгъэзэшауэ къыщ1эк1ынщи, т1эк1у зедгъэгъэпсэхун папщ1э , кьэхутак1уэ лъап1эми гупхэм тек1уар къыджа1эжыху, утыкур хуит яхузощI ди**

 «ГУШЫ1Э ЗЭПЕУЭ»

Ф!ЫУЭ ДЫЗЭРЫЦ!ЫХУУ П!ЭРЭ?

Иджыпсту псоми яц1ыхуу гушы1э джэгук1э щы1эщ, зэщхьэгьусэхэр ф1ыуэ зэрыц1ыхумэ, я хьэл щэнхэр зэрыщ1эмэ кьырипщ1эу. Псоми фщ1эуэ кьыщ1эк1ынщ. Дэ упщ1эхэр вжет1энущ фэ 1эк1э дывгьэльагьу жэуапыр.

Хэт унагьуэм нэхьыщхьэр?

Хэт унагьуэм пэж дыдэу нэхьыщхьэр?

Хэт нэхъ псэльэрейр?

Хэт кьэфэн зыф1эф1ыр?

Хэт уэздыгьэр зымыгьэунк1ыф1ыр?

Хэт япэ жеижыр?

Хэт щыгьын нэхьыбэ зи1эр?

Хэт 1эф1 зыф1эф1ыр?

Хэт нащэ шыуа зыф1эф1ыр?

Хэт хьэл 1уэнт1ар?

Хэт и унэц1эр нэхь к1ыхь?

Хэт нэхь хьэлъэр?

Хэт сабийхэр зыгьэгьуэлъыжыр?

Хэт щэху нэхъ зыхьумэфыр?

Хэт нэхь 1эф1у пщаф1эр?

Хэт пэж дыду нэхь 1эф1у пщаф1эр?

Хэт ук1ытэхыр?

Хэт нэхь зыгьэгусэрейр?

Хэт нэхь губзыгьэр?

Хэт дауэн щ1эзыдзэр япэ?

Хэт япэу ек1ужыр?

Хэт кьэтэджыр жэщым сабийр гьымэ?

Хэт и гъусэу иджыри ильэс куэдк1э фыпсэунт?

**Псалъэ еттынщ кьэхутак1уэхэм**

Нобэ дызэдэ1уа 1уэхугъуэхэм гъащ1эм сэбэп къыщытхуэхъуну зы 1уэхугъуэ нэхъ мыхъуми къыхэфхамэ, ди мурадыр къыдэхъул1ащи, лъэпкъыр, къызыхэк1а унагъуэр зэрыгушхуэ,  хабзэ дахэ зыхэлъ щ1эблэ узыншэ фыхъуну сынывохъуэхъу.

Нобэ мыбы кърихьэлIахэм, гугъу къыддехьахэм

Фи гъащIэр кIыхьу,

Фи нэмысыр лъагэу,

Фи насыпыр куууэ

Фи акъылыр хурикъуу,

Гухэхъуэр фи куэду

Тхьэм куэдрэ фигъэпсэу!